

انتي الامل انتي الروح
انتي دوة لكل الجروح
***
انتي وردة جورية
انتي امراة مثل حورية
***
انتي ساحرة وجمالج خلاب
وجهج جميل وحلو وجذاب
***
جمالج حلو مثل الربيع
فاتنة انتي وشكلج بديع
***
عينوج حلوات اجمل من النجوم
من اشوفهن تبتعد عن كل الهموم
***
وردة انتي مو مثل كل الورود
وعطرج حتى اطيب من دهن عود
***
من اشوفج حياتي تتحول امل
وابقى اكتب عنج شعر وغزل
***
طعمج طيب مثل رمان
بوجودج اني اشعر بامان
***
وجهج شكر حلو اسمر
طيب طعمه مثل كيمر
***
طيبة انتي بطعم ريحان
رائعة انتي مثل زهر اقحوان
***
ترى حبج يحلوة بالكلب ثابت
مثل بسمار وبالخشب نابت
***


من وراج صرت اكتب شعر اني
والسبب حبج عذبني ومرمراني
***
الم وحسرة على حسرة اجرن
ودموعي من البجي كامن يخرن
***
ام وجه الاسمر بجمالج اني دخت
وبحياتي صرت فاشل ودحت
***
ايه هو هذا الحب هيجي يسوي
بعد حتى الماي ما ضل يروي
***
وتالي وياج يا ام خشم عالي
مو حركتي كلبي وسطرتي بالي
***
كمت ما اعرف شحجي وشكول
عبالك واحد بالع حب ومسطول
***
ابطل ما احب اكولن ترى راح اتوب
بس من اشوفج كلبي يبقى مسلوب
***
ام وجه الحلو شنو سويتي بيه
ما اريد اتوسل مثل اللوكية
***
يلا بسرعة سلمي روحج وفضيها
ترا احبج وقضية جبيرة لا تسويها
***
ترى كلبي ازغير بعدة كتكوت
وما يتحمل من يشوف الحلو يفوت
***
يضل يبجي ويبقى يصيح احبها
ويكلي كلها ترى الكاع مستعد اشكها
***
واني باقي بيج احترك يا حلو ليش
ادري قابل اني احجي شيش بيش
***
هو غير اكلج عشق وغرام وحب
ومن يجي الفالنتاين اجيب لج دب
***
ولج شبيج بس افهميني ارجوج
ترى عليج اني كلش مزعوج
***
اريد اوصل لج فكرة ترى اني احبج
ودي استمر وياج وابقى يا سمرة اودج
بقلم النابغة ابو العتاهية المعري


فاطمة يا ابنة السراج المنير
بك نتوسل الى الله و نستجير
---
سحقاً لمن قرر الهجوم على الدار
فذلك الاحمق الذي ركب العار
---
مالذي تريده امة السوء من البتول
الا يعلمون انها بضعة من الرسول
---
كيف لم تطبق الارض على السماء
سحقاً لهم انهم اولاد الزنا اللعناء
---
عدوك في جهنم يحترق في السعير
بئس المصير فهو عار نذل وحقير
---
اموت حسرة لفقدك يا فاطمة
ويدي على صدري بحزن لاطمة
---
تبكي عيوني دماً وتذرف الدموع
على الزكية التي ما عرفت الخنوع
---
شهيدة استقبلتها مريم العذراء
اشرقت بنورك الجنة يا زهراء
---
انتي طريق الحياة والنجاة
فاشفعي لنا عند ساعة الممات
---
ويوم القيامة من الاهوال فانقذينا
وبحق علي الى طريق الجنة فارشدينا
---
فالقيامة بيدكم وانتم اهلها المتقون
وانتم اصحاب ذلك الكتاب المكنون
---
فعليك السلام يا مرضية الى ابد الابد
وصلى الله عليك صلاة ليس لها امد


جمالج يا حلوة جذبني
واخذ روحي وسلبني
---
وكلبي بيج يا جميلة احتار
وعقلي من راسي ترى طار
---
خايف اقترب اكولن ترفضيني
وما اتحمل وبكلمة تجرحيني
---
حساس اني ارجو ان تفهميني
ما اريد ارجع ودمعة بوسط عيني
---
بس كلت لا عراقية وطيبة واصيلة
بنت بلدي و دمها من ارقى فصيلة
---
ما توسيها ام الكرم والطيب هاي
و مو معقولة بسرعة تختلف وياي
---
حبيت بس امرن واكولن سلام
ما اريد ابقى خايف واعيش احلام
---
عجيب ابغربة احنا شلون مو اصحاب
كلت يمكن بيوم نمشي ونصير احباب
---
من اشوفج اذكر دجلة والماي العذب
ترى اني معجب بيج وكلامي مو جذب
---
ردت يمج تبقى بس فكرة
شوفيها زين وحطيها ذكرى
---
يمكن تقبليني وافرح بيوم
ونضل انا وياج سوة دوم
---
افهميني ترى جمالج كلش اخذني
وبنص الليل طير نومي وسهرني
---
ما احب اطول بالشعر حتى لا تضوجين
بس اردت اشوف بي تقبلين لو ترفضين
بقلم النابغة ابو العتاهية المعري


حلوة هي كلش حبيبتي
وهي الهوة وهي طبيبتي
---
اسف حبيت من دون اختيار
وعشقي الج صار احسن قرار
---
شباب هل الوكت كلوبهم مثل كية
يشمي ويرتبط ويكبل وية اي بنية
---
بس ترى اني اهوي اختلف عنهم
طبعي الوفة وصدكيني مو مثلهم
---
بعضهم يدورون سوالف مال سرسرلغية
يصعد وينزل ويلعب ويدور شغلة جنجلوتية
---
شباب وطايش ومايعرف يقدر الوضعية
لو صدك زلمة يدور شغل ويفتح بسيطة
---
ويكول هاي بنت ناس اشراف وخطية
ما يضل يعلب عليها ويسويها قضية
---
بنت الناس اسمعيني ترى اني مو نذل
احترم الشرف وما احب حبيبتي تنخذل
---
تكول صدك حبيبي زلمة واخو خيتة
صاني وحمى عرضي لان انا مريته
---
هو حبيبي هيج اريده دوم وتفتخرين بية
لو سمع واحد يريد ياذيني يجر توثية
---
ويكسر الدنيا فوك اللي يريد ياذيني
حبيبي وصديقي وزوجي يحميني
---
يا حلوة جاي اطلب ايدج بكل ادب
لا ترديني وما احب فشلة بلاية سبب
---
فقير كلش اني وترى ميسور حال
ما اكلج عندي ارصدة بالبنوك واموال
---
بس جاي وبجيبي كلب صافي انطيج
اقبلي بية وصدكيني بعيوني راح اخليج
---
ما عندي انطيج الماس وذهب ولا فضة
بس راح اخليج حلم حياتي وبيدي اكظة
---
اكولن من عندي خافن لا يبتعد ويطير
ولو رحتي من يمي اكومن بالظلمة اسير
بقلم النابغة ابو العتاهية المعري


كلت حبابة و خوش علوية
لكن طلعت وكحة وتخرمش بية
---
غدار هذا الوكت وابد ما ينحزر
تشوفها حمامة بس هي مخلب نسر
---
تضربك وتجرحك ترى ابسرعة
تشوفك المر والسم تخليك تجرعه
---
ما تخالف الله وتحول حياتك الم
تضل تركض وتبقى تشعر ابندم
---
شلون هيج هاي الحلوة حطمتني
ولعبت بي طوبة ترى ودمرتني
---
قررت ما احبن بعد ابطل واعتزل
اخافن بيوم على الرصيف انشتل
---
معقولة تالي عمري اضل اجدي
اني اللي العب بالفلوس وقاطي وردي
---
ليش مو اني من كل كلبي حبيت
عفتني ولك ليش بوعدك ما وفيت
---
شفتيني اضرب بطل واكبسل حبوب
الناس كلها تكول خوش ولد ومحبوب
---
اريد بس اعرف وافتهم ليش تركتيني
وبطريق اظلم لوحدي امشي خليتيني
---
بعدني احب مو بيدي ليش ما تفهميني
كلبج حجر شسويلج تحبين تمرمريني
---
روحي بس خلي اكلج شغلة و اسمعيها زين
ما تلكين واحد مثلي لو تفرين الارض مرتين
بقلم النابغة ابو العتاهية المعري


ايه طيبة انتي يا حلوة بطعم عمبر
كلت اكعد يم بيتكم وافتح لي جمبر
و من تمرين اشم عطرج الفواح
روحي الي ترد وكلبي هم يرتاخ
ايه يا بنية يا حلوة يم وجه اسمر
ترى خليتني طول الليل كلة اسهر
ومن تمرين ابالي اتخربط واطيحن
يرشوني ابماي افز عليج اصيحن
خرب هذا الحب ترى خلاني شايب
وبعدني وبحبج يا حلوة ترى ذايب
ايه اكتب واشخبط يا زمن خليني
وية هذا الوكت والناس امرمريني
بقلم النابغة ابو العتاهية المعري


يا سمرة يم كلب العسل
بعيونج صرت اكتب غزل
دايخ ابزماني ترى وحاير
وعقلي من مكانة ترى طاير
اريد اصيرن هندر بالمولدة
وكلساع اطفي عليكم المبردة
حتى تمرين منا واشوفج ياسمرة
كلبي من العشك ترى راح ادمرة
عذبني لان صورتج بس تمر بخيالي
انتهى زماني وتاهت علي احوالي
اشخبط وما اعرف اكتب اي شعر
عربانة وبيها ابيعن باخرص سعر
احاول اصيرن خوش امرتب وكاتب
لا تكلي بطل واترك وتبقى تعاتب
اريد اصيرن بس ما اعرف شلون
حليني احاول كل يوم بلون
بلكن اطلع بشعر وقصيدة حلوة
واكعد ويومية ابليكم بيها بلوة
بقلم النابغة ابو العتاهية المعري


يعني اني ادري بعض الاشعار هذه خريط وتسفط حجي بس شسوي المهم شي على شي يمكن اطلع من بينهن ابفد شي
يعني كسر بجمع راح اعصره للقصة واطلع لي منهن فد جم بيت حلو وتصير قصيدة يعني امرتبة شوية افضل من الخريط الموجود
بس السالفة ينراد لها شوية صبر


ولك علس اليوم اعلسنك
و ابتوثية الزمك واكومنك
وبعدها ابوري حيل اطكنك
هيج اليوم اتموت اموتنك
وعجن بيدي اكضك واعجننك
ولك اليوم اكشمك و صلخ اصلخنك
وين تشريد حمس اليوم احمسنك
ولك وتمرعد بعدها امرعدنك
طبن ولك اليوم اطبننك
وبعدها حكن احكننك
وين تطير خبز اليوم اخبزنك
ولك ثليثية و بيها اعكطنك
ولك اليوم ابكيبل جلد اجلدنك
ولك دوف اليوم ادوفنك
وهم خبش بيدي اخبشنك
ولك تكرمع اليوم اكرمعنك
نتف اليوم ولك انتفنك
وسلك هيج الزمك واسلكنك
اتحطم اليوم احطمنك
ودمار هيج ادمرنك
ولك ثرم بيدي اليوم اثرمنك
وهم تمزق امزقنك
بعدها ما خلصت
ومعاني كل هذه الكلمات باللهجة العراقية يعني اضربك او ابسطك


يمكن للزوار التعليق أيضاً وتظهر مشاركاتهم بعد مراجعتها
|عدد الأعضاء الذي يتصفحون هذا الموضوع : 1 (0 عضو و 1 ضيف)|
|خيارات الموضوع||بحث في هذا الموضوع|
|طريقة العرض|

